Villa Augusta er en rigtig god ramme for store grupper/familier som skal holde ferie sammen. Vi var fire familier / 18 mennesker (10 børn og 8 voksne) der holdt ferie sammen og det fungerede rigtig godt. Især var den store pool et samlingspunkt og meget populær både for børn og voksne. Det samme var verandaen som i sommermånederne er det perfekte samlingspunkt når man skal slappe af, spise eller spille spil i skyggen.
Ved siden af boligen har værten sin egen bolig, hvor der også bor et antal frivillige som hjælper til med praktiske ting. Det var også dem som modtog os da vi ankom. Andrea kom senere og satte os ind i de praktiske detaljer omkring huset.
I forhold til billederne fra værten var vores oplevelse at stedet trænger til vedligeholdelse. Flere af brugsgenstandene på stedet er slidte og enkelte fungere slet ikke. Solstole omkring poolen trænger fx til udskiftning. Mere kritisk var det at opvaske maskinen ikke virkede og at enkelte aircon larmede så meget at man ikke kunne holde ud at have dem tændt eller ikke virkede. AirCon blev hurtigt udbedret. Men, det tog 6 dage før opvaskeren blev erstattet af en ny.
Det kræver en bil at bo Villa Augusta - når man ellers har vænnet sig til den Sicilienske trafik ligger Augusta i relativ kort afstand til Etna, Etnaland, Catania, Syracusa og lokale strande. Men placeringen mellem Syracusa og Catania er et industriområde, så der er ikke meget adgang til fri natur eller turiststrande. Turister i område er overvejende italienere og få taler andet en italiensk. Men, det har også sin charme. Fordi huset ligger ved en landevej og fordi Sicilienerne lukker private veje af er der heller ingen adgang til løberuter omkring huset, andet en at løbe langs vejen, som ikke er optimalt.
Alt i alt - kan huset anbefales til store grupper, som har brug for en stor pool, gode ude arealer og som har biler og kan komme omkring. Og som samtidigt kan leve med at alt ikke fungerer perfekt.